རེ་སྐུལ་དང་པོ་ནི།རྗེ་ཙོང་ཁ་པ་ཆེན་པོ་རྗེས་དྲན་གྱི་རིག་གཞུང་བགྲོ་གླེང་རིག་པའི་མཆོད་སྤྲིན་ཞེས་པ་ནི།བོད་མགོ་ནག་རྟེན་འབྲེལ་གྱི་རང་བཞིན་ཅན་ཞེས་གྲགས་པ་ལྟར།རྗེ་ཙོང་ཁ་པ་ཆེན་པོའི་མཚན་གཡར་ནས་རིག་གཞུང་བགྲོ་གླེང་འདི་ལ་མིང་བཏགས་པ་རེད་མ་གཏོགས་རྗེས་དྲན་གྱི་ནང་དོན་ཐམས་ཅད་ནི་རྗེ་ཙོང་ཁ་པ་ཆེན་པོའི་མཛད་རྣམ་དང་ཡང་ན་མཛད་རྗེས་ཁོ་ན་ལ་འབྲེལ་ནས་བགྲོ་གླེང་བྱ་དགོས་པའི་ངེས་པ་མེད་པར་སྙམ།རྗེས་དྲན་གྱི་ནང་དོན་ནི་རྗེ་ཙོང་ཁ་པ་ཆེན་པོ་ལྟ་བུས་མཚོན་པའི་དུས་རབས་རིམ་བྱུང་གི་བོད་ཀྱི་མཁས་གྲུབ་དང་ལོ་པཎ་རྣམས་ཀྱི་མཛད་རྗེས་རྣམས་ལ་རྗེས་དྲན་དང་།ཡང་ན་བོད་ཀྱི་ཆོས་དང་རིག་གནས་སྤྱི་དང་བྱེ་བྲག་གང་ལ་བགྲོ་གླེང་བྱའི་བསམ་བློ་གུ་ཡངས་འཛིན་དགོས་པའི་རེ་སྐུལ་ཞུ་བ་དང་གཅིག